SK

Brusel, 20.5.2009

KOM(2009) 237 v konečnom znení

SPRÁVA KOMISIE EURÓPSKEMU PARLAMENTU A RADE

o implementácii nariadenia Rady (ES) č. 814/2000

o informačných opatreniach týkajúcich sa Spoločnej poľnohospodárskej politiky

{SEC(2009) 684}

SPRÁVA KOMISIE EURÓPSKEMU PARLAMENTU A RADE

o implementácii nariadenia Rady (ES) č. 814/2000

o informačných opatreniach týkajúcich sa Spoločnej poľnohospodárskej politiky

I. Úvod

Táto správa sa týka implementácie nariadenia Rady (ES) č. 814/2000 na obdobie rokov 2007–2008.

Ciele informačných opatrení týkajúcich sa Spoločnej poľnohospodárskej politiky (ďalej len SPP), ako sa ustanovili v nariadení (ES) č. 814/2000, sú:

pomoc pri vysvetľovaní SPP, ako aj pri jej uplatňovaní a rozvíjaní, |

podpora európskeho modelu poľnohospodárstva a poskytovanie pomoci ľuďom, aby ho pochopili, |

informovanie poľnohospodárov a ostatných strán vo vidieckych oblastiach, |

zvyšovanie povedomia verejnosti o otázkach a cieľoch SPP. |

Akcie sú zahrnuté do dvoch hlavných kategórií:

akcie, ktoré navrhujú organizácie tretích strán na spolufinancovanie Európskym poľnohospodárskym záručným fondom (EPZF), ktorými môžu byť buď ročné pracovné programy, alebo osobitné opatrenia (dotácie), |

akcie vykonávané z iniciatívy Komisie a 100-percentne financované zo strany EPZF („priame akcie“). |

Rada rozhodla (článok 8 nariadenia (ES) č. 814/2000), že Komisia má každé dva roky predložiť Európskemu parlamentu a Rade správu o implementácii tohto nariadenia. Toto je tretia správa. Prvú správu, ktorá sa vzťahuje

na obdobie rokov 2000 – 2002, Komisia predložila v máji 2003 [1]. Druhú správu za obdobie rokov 2003-2006 Komisia predložila v júni 2007 [2].

Prílohy uvedené v texte sa nachádzajú v sprievodnom pracovnom dokumente útvarov Komisie.

II. Rozpočet

Na rok 2007 Komisia vyčlenila na informačné opatrenia v rámci rozpočtovej položky 05 08 06 rovnaký rozpočet (6,5 milióna EUR) ako na rok 2006. Na rok 2008 zvýšila pridelené prostriedky na 7 miliónov EUR.

Medzi akciami, ktoré sa uskutočnili z iniciatívy Komisie, a akciami, ktoré boli spolufinancované (dotácie), bolo takéto rozdelenie:

2006: priame akcie (3 700 000 EUR) (57 %) – dotácie (2 800 000 EUR) (43 %)

2007: priame akcie (3 900 000 EUR) (60 %) – dotácie (2 600 000 EUR) (40 %)

2008: priame akcie (4 000 000 EUR) (57 %) – dotácie (3 000 000 EUR) (43 %)

Realizácia rozpočtu z hľadiska záväzkov dosiahla 88 % v roku 2007 a 91 % v roku 2008. Tento vývoj je odrazom stabilného zvyšovania čerpania rozpočtu vyčleneného na dotácie počas vykazovaného obdobia.

III. Jednotlivé financované činnosti (z hľadiska úverov na krytie záväzkov)

Prvá správa o implementácii nariadenia Rady (ES) č. 814/2000 za roky 2000–2002 zdôraznila prehodnotenie vykonávacích pravidiel pre dotácie a významné zlepšenie prijatých opatrení (zjednodušenie, zvýšenú transparentnosť, lepšie hodnotenie navrhovaných informačných akcií, lepšie definovanie správ na oznamovanie a lepšie šírenie). Druhá správa za roky 2003-2006 zohľadnila závery hodnotenia opatrení prijatých na základe tohto nariadenia, ktoré sa uskutočnili v osobitnom rámci hodnotiacej politiky Komisie na obdobie rokov 2000 – 2005 [3]; a opísala prijatú stratégiu a akcie uskutočnené na uplatnenie komunikačnej politiky Európskej komisie zameranej na zlepšenie pochopenia EÚ zo strany občanov. Táto stratégia bola uskutočňovaná v období rokov 2007-2008. Úsilie zamerané na zlepšenie pochopenia SPP širokou verejnosťou a aktérmi z vidieckych oblasti vzrástlo a nabralo na intenzite. Bola zrevidovaná ročná výzva na predloženie návrhov na spolufinancovanie, tak, aby sa podporila širšia účasť nepoľnohospodárskych organizácií a zavedenie opatrení zasiahlo aj širšie publikum [4]. Súhrnne sa väčšie úsilie venovalo odhaľovaniu potrieb špecifických cieľových skupín, definovaniu príslušných správ, informačných akcií a stratégií rozširovania, ako aj hodnoteniu a spätnej väzbe, so zámerom dosiahnuť naplnenie cieľov nariadenia.

1. Dotácie (komunikačné akcie vykonávané z iniciatívy organizácií tretích strán)

Okrem opatrení zahŕňajúcich semináre a konferencie sa počas vykazovaného obdobia kládol silný dôraz na využitie rozpočtovej položky, okrem iného, na spolufinancovanie informačných kampaní vrátane televíznych a rozhlasových programov a audiovizuálnych produkcií.

Nariadenie ráta s dvoma druhmi opatrení, osobitnými informačnými opatreniami a ročnými pracovnými programami. Osobitné informačné opatrenie je nezávislé a samostatné krátko trvajúce informačné podujatie organizované na základe jednoduchého rozpočtu. Ročný pracovný program je zostavený z dvoch až piatich osobitných informačných opatrení. Na rok 2008 sa dospelo k rozhodnutiu ponechať v ročnej výzve na predloženie návrhov na spolufinancovanie v tomto roku iba osobitné informačné opatrenia. Cieľom tohto rozhodnutia bolo jednak ďalej zjednodušiť schémy dotácií, a jednak zabezpečiť distribúciu zdrojov väčšiemu počtu príjemcov.

Maximálna miera financovania na uvedené opatrenia je 50 % oprávnených nákladov. Táto miera sa však môže zvýšiť na 75 % vo výnimočných prípadoch uvedených vo vykonávacom nariadení a definovaných vo výzve na predloženie návrhov. Vo vykazovanom období Komisia financovala viac než 50 % oprávnených nákladov iba pri 2 opatreniach (z úhrnného počtu 106 opatrení), obidve v roku 2008. Jeden prípad sa týkal seminárov usporiadaných organizáciou na úrovni EÚ o úlohe ekologických potravín a poľnohospodárstva v ďalšom vývoji SPP (68,69 %), druhý informačnej kampane o SPP v 12 členských štátoch EÚ (75 %). V súlade s kritériami výzvy na predloženie návrhov, ktoré zdôrazňovali relevantnosť opatrení pre verejnosť, vysokú technickú kvalitu a nákladovú efektívnosť a účinnosť plánov rozširovania, v zmysle zabezpečenia sprostredkovania informácií čo najširšiemu publiku, boli tieto dva prípady považované za informačné opatrenia výnimočného záujmu.

V rámci výzvy na predloženie návrhov na rok 2007 Komisia financovala 12 programov a 27 osobitných akcií. Je potrebné zdôrazniť, že každý program obsahuje viacero akcií a 12 financovaných programov obsahovalo spolu 32 osobitných akcií, čo znamená, že celkový počet akcií financovaných v roku 2007 dosiahol 59. V roku 2008 Komisia financovala 47 osobitných akcií, čo za dva roky predstavuje spolu 106 akcií. Okrem toho bolo potrebné podieľať sa opäť v rámci rozpočtu na rok 2008 na financovaní 3 akcií z predchádzajúcich rokov, vzhľadom na to, že tieto akcie nebolo možné uzavrieť včas v rozpočtových rokoch, do ktorých patrili. Komisia pridelila dotácie 62 konferenciám a seminárom, 26 informačným kampaniam, 9 audiovizuálnym produkciám, 5 publikáciám, 2 účastiam na veľtrhoch, 1 návšteve and 1 programu elektronického vzdelávania (e-learning programe) o SPP.

Vo vykazovanom období boli dotácie prideľované podľa nasledujúcich tematických okruhov:– SPP všeobecne (9), Reforma SPP (42), Budúcnosť SPP (15), Rozvoj vidieka (19), Organizácia spoločného trhu (vrátane trhu s vínom, ovocím, zeleninou, mliekom ...) (9), Ekologické poľnohospodárstvo (5), Udržateľný rozvoj (3), Kvalita (2), Iné (2).

(...PICT...)

Zvýšenie počtu audiovizuálnych opatrení v období rokov 2007–2008 odráža zvýšenie významu prikladaného audiovizuálnym projektom v ročnej výzve na predloženie návrhov vďaka ich potenciálu zasiahnuť početnejšie obecenstvo a širokú verejnosť. Viacero opatrení bolo zameraných aj na vzdelávanie žiakov o poľnohospodárstve.

Typy príjemcov dotácii boli nasledujúce: profesionálne poľnohospodárske organizácie (39), mimovládne organizácie/združenia (30), súkromný sektor (20), regionálne a miestne orgány (17).

(...PICT...)

Patrili medzi nich organizácie na úrovni EÚ pôsobiace v oblasti životného prostredia a rozvoja vidieka. Na popredných miestach v zozname príjemcov sa nachádzali aj mediálne organizácie, univerzity a štátne organizácie poľnohospodárov (často členovia subjektov na úrovni EÚ). V časti spolufinancovaných akcií príjemcovia využili možnosť zapojiť ďalšie organizácie ako partnerov pri realizácii projektov.

Nasledujúca tabuľka zobrazuje počet prijatých a úspešných žiadostí podľa jednotlivých členských štátov.

Tabuľka I

(...PICT...)

V prílohe 1 sa uvádza prehľad dotácií poskytnutých vo vykazovanom období. Podrobné údaje o jednotlivých dotáciách možno nájsť na internetovej stránke Europa:

http://ec.europa.eu/agriculture/grants/capinfo/index_en.htm

Výzvy na predloženie návrhov podporovali spolufinancovanie akcií s vysokou pridanou hodnotou, v rámci ktorých sa dalo využiť viacero mediálnych prvkov. Dôraz sa, podobne ako v minulosti, kládol na lepšie vymedzenie cieľového publika a lepšie rozširovanie informácií. Žiadatelia museli k navrhovaným projektom predložiť mediálny plán, spolu s podrobnými informáciami o implementácii projektu, sprostredkovaní správ a meraní účinnosti projektu. V tomto vykazovanom období je potrebné zdôrazniť, že rovnako ako v minulosti, si značný počet spolufinancovaných akcií našiel širšie publikum okrem bezprostredných účastníkov vďaka multiplikačnému účinku špecializovaných tlačových a elektronických médií a širšiemu používaniu webu ako nástroja na rozširovanie informácií.

V období rokov 2007-2008 medzi príjemcov opäť patrili viaceré sociálno-profesijné organizácie na úrovni EÚ, ktoré majú často svoje sídla v Belgicku. Značný počet spolufinancovaných akcií sa aj naďalej uskutočňoval v Taliansku, čo odzrkadľuje jeho pretrvávajúci vysoký záujem. Na rozdiel od toho je záujem severnej časti EÚ aj naďalej vo všeobecnosti dosť nízky.

Je potrebné dodať, že v porovnaní s veľmi nízkou úrovňou v predchádzajúcom roku sa zvýšil počet žiadostí z nových členských štátov. Dôvody sú dvojaké. Po prvé, útvary Komisie v týchto krajinách znásobili svoje úsilie pri zvyšovaní informovanosti o výzvach na predloženie návrhov v týchto krajinách. Po druhé, počas daného obdobia sa niektorým informačným opatreniam dostalo v nových členských štátoch veľmi aktívnej podpory zo strany Komisie. Útvary Komisie sa budú aj naďalej snažiť odhaľovať spôsoby zvyšovania rastúcej informovanosti o spolufinancovaných akciách.

2. Komunikačné akcie uskutočnené z iniciatívy Komisie

V rokoch 2007 – 2008, ako aj v predchádzajúcom období bol značný počet akcií financovaných z iniciatívy Komisie. Tieto akcie sa uskutočnili za externej technickej pomoci. V roku 2007 sa vyčlenilo na tieto opatrenia približne 60 % rozpočtu a v roku 2008 57 % rozpočtu.

V prílohe II sa uvádzajú podrobné údaje o všetkých komunikačných iniciatívach Komisie v rokoch 2007 – 2008, ako aj príslušné náklady.

Konferencie

V rokoch 2007 – -2008 pokračovala spolupráca s členskými štátmi, Európskym parlamentom a ostatnými oddeleniami Komisie, ako aj s mimovládnym sektorom. Táto spolupráca sa týkala organizovania konferencií. Napríklad Komisia prispela na konferenciu o potravinovej bezpečnosti pod názvom „Kto bude kŕmiť svet?“, ktorá sa konala 3. 7. 2008 za predsedníctva Francúzska. Okrem toho sa v júli 2008 zorganizovala konferencia o úlohe EÚ pri udržateľnom využívaní vody v poľnohospodárstve, a to ako súčasť programu podujatí pavilónu EÚ na medzinárodnej výstave „Voda a udržateľný rozvoj“ v Zaragoze.

Rovnako ako v minulosti, tieto konferencie poskytli fórum pre široké konzultácie a dialóg o politických otázkach EÚ. Napríklad konferencia „Certifikácia kvality potravín – prínos pre poľnohospodársku výrobu“ vo februári 2007 spojila v Bruseli všetky zainteresované strany (poľnohospodárov, výrobcov, spracovateľov a distribútorov), aby diskutovali o tejto téme. Táto konferencia bola významným príspevkom do diskusie o širšej revízii poľnohospodárskej politiky kvality. V apríli 2007 sa mladí poľnohospodári z krajín EÚ-27 zúčastnili na „dni dialógu“ s komisárom pre poľnohospodárstvo a rozvoj vidieka o budúcnosti poľnohospodárstva v EÚ. Táto udalosť sa vysielala naživo pomocou technológie webového vysielania.

V októbri 2008 sa na Cypre konalo vysokoprofilové podujatie zamerané na rozvoj vidieka, pod názvom „Európske vidiecke oblasti v akcii: čelíme výzvam zajtrajška“. Zástupcovia zo širokého spektra sektorov (ministri, poľnohospodári, zainteresované strany a akademickí odborníci) si tu vymenili názory a skúsenosti s výzvami, ktorým čelia vidiecke oblasti v EÚ.

Šírenie zborníka cez Internet pomohlo zapojiť do diskusie o týchto otázkach širšie publikum.

Účasť/stánky na veľtrhoch

Organizácia veľtrhov bola v rokoch 2007 – 2008 naďalej ovplyvnená zameraním Komisie na „lokálne riešenia“. Zintenzívnila sa spolupráca s inými inštitúciami EÚ, s členskými štátmi, organizáciami občianskej spoločnosti a inými oddeleniami Komisie pri organizované príslušných podujatí. Naďalej sa ukázalo, že účasť na veľtrhoch poskytuje platformu pre dialóg s poľnohospodármi, zainteresovanými stranami a širokou verejnosťou o SPP a politike rozvoja vidieka. Osobitné aktivity boli pripravené pre školopovinné deti, vrátane akcie na tému propagovania lepšieho stravovania a propagovania programu mliečnych, ovocných a zeleninových desiat v školách. Tento dôraz na tvorbu podujatí a správ o relevantnosti pre širokú verejnosť bude pokračovať aj v budúcnosti.

Účasť nových členských štátov na veľtrhoch sa v tomto období zvýšila. Toto bolo sprevádzané úsilím o propagovanie dialógu s vidieckymi zainteresovanými stranami a organizáciami občianskej spoločnosti v týchto krajinách.

Publikácie

Publikačná činnosť naďalej odrážala legislatívny program, ako aj posledné prieskumy Eurobarometer o komunikačných potrebách. Najvýznamnejšími témami bola reforma spoločnej organizácie trhu, zdravotná kontrola SPP a politika kvality. Okrem toho bola vydaná séria letákov o témach zaujímajúcich širokú verejnosť.

V období, za ktoré sa táto správa predkladá, pokračoval rozvoj publikácií v elektronickom formáte. Okrem toho sa postupne zvyšovalo využívanie informačnej siete Európskej komisie na distribuovanie publikácií určených širokej verejnosti.

Webová lokalita

Internetová stránka „Poľnohospodárstvo a rozvoj vidieka“ sa vo vykazovanom období naďalej rýchlo rozvíjala, najmä ako dôležitý zdroj odborných informácií o SPP a rozvoji vidieka.

Dňa 1.10.2008 sa uskutočnil ďalší významný krok smerom k zvýšeniu transparentnosti SPP: Kapitola o príjemcoch platieb SPP, ktoré začali pred dvoma rokmi, teraz obsahuje skupinu odkazov na webové lokality členských štátov, s informáciami o príjemcoch platieb SPP (EPFRV pre platby od 1. januára do 15. októbra 2007) podľa článku 44a nariadenia Rady 1290/2005 v znením nariadenia Rady (ES) 1437/2007 [5] a nariadenia Komisie (ES) 259/2008 [6]. Do 30. apríla 2009 budú príjemcovia platieb EPFRV pokrytí aj webovými lokalitami príslušných členských štátov, ktoré budú všetky prístupné cez stránku portálu Komisie.

Uskutočnilo sa päť konzultácií v reálnom čase (o zdravotnej kontrole SPP, o školskom ovocnom programe, o budúcnosti programu „Dodávka potravín v prospech najzanedbanejších osôb“, o revízii schémy znevýhodnených oblastí a o politike kvality poľnohospodárskych produktov EÚ). Príspevky zainteresovaných strán a širokej verejnosti Komisia zohľadnila alebo zohľadňuje pri príprave príslušných legislatívnych návrhov a iných opatrení.

Služba elektronickej pošty „Poľnohospodársky spravodajský prehľad“, ktorá vznikla v roku 2002, sa teraz pravidelne vysiela pre viac ako 17 000 abonentov na celom svete. Predplatné novín a listov „Monitoring Agri-trade Policy (MAP)“ (Monitorovanie poľnohospodárskej obchodnej politiky) stúplo na 3750.

V roku 2008 začali prípravy na celkom novú verziu webovej lokality v novom firemnom dizajne Komisie s využitím technológie manažmentu webového obsahu s ponukou interaktívnych nástrojov. Začiatok je naplánovaný na rok 2009.

Prieskumy verejnej mienky

Generálne riaditeľstvo pre poľnohospodárstvo pokračuje v prieskumoch Eurobarometer mienky občanov EÚ o SPP a rozvoji vidieka. Okrem toho sa v roku 2007 v 15 členských štátoch uskutočnila kvalitatívna štúdia o postojoch občanov a o úrovni znalostí o poľnohospodárstve. A Stakeholder Mapping and Perception Audit, also conducted in 2007, improved knowledge of those stakeholder organisations in the EU27 which influence the debate on CAP. The results are being used by DG Agriculture and Rural Development in devising its ongoing communication activities.

Okrem toho sa podstatne rozšírila databáza o mediálnych výstupoch relevantných pre poľnohospodárstvo a rozvoj vidieka.

Návštevy

V rokoch 2007 – 2008 pokračoval program návštev GR zameraný na propagovanie lepšieho chápania SPP a otázok rozvoja vidieka zo strany širokej verejnosti, najmä zainteresovaných strán a študentov.

Okrem toho sa kládol veľký dôraz na rozvoj iniciatívy, týkajúcej sa dialógu s univerzitami. Zintenzívnil sa kontakt s univerzitami v členských štátoch. Počet prezentácií európskej poľnohospodárskej politiky a politiky rozvoja vidieka na vysokých školách sa v tomto rozšíril a v roku 2009 ešte vzrastie.

IV. Pomer výdavkov (záväzkov a platieb) medzi dotáciami z iniciatívy tretích strán a informačnými akciami z iniciatívy Komisie

| |

| 2006 | 2007 | 2008 |

| Dotácie | Priame akcie | Dotácie | Priame akcie | Dotácie | Priame akcie |

| | | | | | |

Predpokladaný rozpočet | 2 800 000 | 3 700 000 | 2 600 000 | 3 900 000 | 3 000 000 | 4 000 000 |

Záväzky(EUR) | 2 638 670 | 3 604 954 | 2 575 143 | 3 178 103 | 2 532 768 | 3 860 889 |

% | 94% | 97 % | 99% | 81% | 84% | 97% |

Platby | 1 578 865 | 2 779 904 | 1 702 568 | 2 767 295 | (*) | (*) |

(EUR)(**) | | | | | | |

(*) Údaje ešte nie sú k dispozícii – väčšina akcií stále prebieha.

(**) Vo vzťahu k roku záväzku a nasledujúcemu roku (pravidlo n+1).

Treba poznamenať, že ročné platby sú vždy nižšie ako sumy pôvodných záväzkov. V prípade dotácií to možno vysvetliť tým, že, po prvé, konečné náklady na akcie sú v mnohých prípadoch nižšie, než príjemca spočiatku predvídal, a po druhé, pretože nie všetky výdavky, ktoré deklaroval príjemca, možno považovať za oprávnené. V prípade akcií z iniciatívy Komisie sú rozdiely menšie a sú spôsobené záväzkami, pri ktorých sa zohľadňujú všetky možné predvídateľné výdavky, ktoré sú niekedy v konečnom dôsledku nižšie než sa pôvodne predpokladalo.

V. Komunikačné kampane o hlavných problémoch

V záujme informovania širokej verejnosti o výdobytkoch reformy SPP a o role rozvoja vidieka sa v období rokov 2007 – 2008 zorganizovali široké komunikačné kampane o hlavných problémoch. This was in line with the priority accorded to communication policy by the European Commission, and the need for dialogue and debate, so as to address the gap between the EU and its citizens. As a result, DG Agriculture and Rural Development increased its communication efforts to reach the general public; V dôsledku toho Generálne riaditeľstvo pre poľnohospodárstvo a rozvoj vidieka v roku 2006 rozšírilo svoje činnosti spojené s komunikáciou zameranou na širokú verejnosť, čo sa odrazilo v jeho stratégiu komunikácie, ktorá bola v roku 2006 aktualizovaná, a v jeho mandáte v rámci nariadenia Rady č. 814/2000.

Keď napríklad 4. júla 2007 Komisia prijala návrhy reformy legislatívy súvisiace s vínom [7], zaznamenali to konferencie tlače a zainteresovaných strán zastúpených vyššími úradníkmi v 15 členských štátoch, zároveň s tlačovou konferenciou komisára pre poľnohospodárstvo a rozvoj vidieka v Bruseli. Tieto konferencie pritiahli vyše 250 novinárov zo špecializovaných a regionálnych médií, ako aj miestne televízne a rozhlasové stanice. Navštívilo ich viac než 500 zainteresovaných strán, zastupujúcich široké spektrum organizácií občianskej spoločnosti, mimovládne organizácie, regionálne a národné vlády a inštitúcie. Podobné podujatie sa uskutočnilo 24. januára 2007 v súvislosti s tým, keď Komisia prijala svoje návrhy [8] na reformy ovocného a zeleninového režimu.

Komunikačné akcie o zdravotnej kontrole spoločnej poľnohospodárskej politiky boli ešte rozsiahlejšie. Boli vyvinuté v dvoch etapách. Prvá etapa súvisela s oznámením Komisie z 20. novembra 2007 [9]. Jej súčasťou boli konferencie zainteresovaných strán, konzultácie v reálnom čase a dialóg o problémoch počas podujatí a konferencií. Tieto akcie sprevádzali zvláštne vydania a tlačové materiály, vrátane výroby audiovizuálneho materiálu. Druhá etapa súvisiaca z týmito legislatívnymi návrhmi [10] zahŕňala veľmi obsiahlu informačnú kampaň v dňoch 20. a 21. mája 2008, ktorá sa konala prakticky vo všetkých členských štátoch. Aj tu boli rozposlaní vyšší úradníci, aby prezentovali, vysvetľovali a diskutovali o týchto legislatívnych návrhoch so zástupcami sociálno-profesijných organizácií a médií v celej EÚ. Na týchto konferenciách, ktorým médiá venovali značnú pozornosť, sa zúčastnilo viac než tisíc zainteresovaných strán a vyše 350 novinárov. Toto bolo hlavné podujatie v oblasti komunikácie na miestnej úrovni so všetkými zainteresovanými stranami, pri čom sem z definície patrila aj široká verejnosť.

Aj v roku 2008 sa rozvíjali činnosti v oblasti komunikácie, vzdelávania a zvyšovania uvedomelosti, súvisiace so školským mliečnym programom a školským ovocným a zeleninovým programom, ako súčasť úsilia Komisie zlepšovať zdravie a výživu, ako je to uvedené v Bielej knihe v časti „Stratégia riešenia zdravotných problémov súvisiacich s výživou, nadváhou a obezitou v Európe“ [11]. Webová kampaň, ktorej súčasťou boli podujatia v školách a fotografické súťaže, sa využila najmä a rozširovanie informácií súvisiacich so školským mliečnym programom. V decembri 2008 sa konala dôležitá konferencia, na ktorej sa stretli vládne a mimovládne útvary, vedci, profesionálne organizácie, mimovládne organizácie a znalci v oblasti výživy pri rozsiahlom podujatí, pri ktorom sa vytvorila sieť a vymieňali sa informácie a najlepšia prax v oblasti propagovania školského ovocného a zeleninového programu v EÚ. Táto konferencia okrem iného poskytla dôležité usmernenie pre plánovanie budúcich informačných opatrení v tejto oblasti.

Toto intenzívne komunikačné úsilie pomohlo širokej verejnosti a zainteresovaným stranám lepšie porozumieť problémom súvisiacim s poľnohospodárstvom a rozvojom vidieka.

VI. ZÁVER

V období rokov 2007 – 2008 sa zintenzívnilo úsilie zvýšiť porozumenie a prijímanie SPP u širokej verejnosti a udržať a zvýšiť podporu od zainteresovaných strán v oblasti poľnohospodárstva a vidieckych oblastí. Pri navrhovaní informačných opatrení sa venovala zvýšená pozornosť miestnemu kontextu. Strategické správy sa zlepšili a zjemnili. Zvýšila sa synergia vládneho a mimovládneho sektora, ako aj medzi rôznymi komunikačnými nástrojmi. Pomocou webových a audiovizuálnych nástrojov sa vyvinuli akcie zamerané na novšie a mladšie publikum. Obnovila sa pozornosť lepšiemu rozširovaniu informácií o spolufinancovaných akciách a opatreniach uskutočnených na základe iniciatívy Komisie. Hlavné body politického vývoja boli sprevádzané veľkými informačnými kampaňami v hlavných mestách, s konferenciami s účasťou médií a zainteresovaných strán na vysokej úrovni, ktoré poskytli príležitosť na otvorený a čestný dialóg o politike. Tieto opatrenia celkovo prispeli k tomu, že aj zainteresované strany vo vidieckych oblastiach aj široká verejnosť lepšie porozumeli výhodám SPP a role rozvoja vidieka, v súlade s cieľmi nariadenia (ES) č. 814/2000.

Prílohy:

– Príloha I: | Tabuľka dotácií za roky 2007 -2008 |

– Príloha II: | Jednotlivé priame akcie Komisie v rokoch 2007 -2008 |

[1] Správa Komisie Európskemu parlamentu a Rade o implementácii nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky (KOM(2003) 235, v konečnom znení z 08.5.2003).

[2] Správa Komisie Európskemu parlamentu a Rade o implementácii nariadenia Rady (ES) č. 814/2000 o informačných opatreniach týkajúcich sa Spoločnej poľnohospodárskej politiky (KOM(2007) 324, v konečnom znení z 13.6.2007).

[3] Európska komisia, GR AGRI zmluva AGRI 2005/0421, Hodnotenie informačnej politiky o Spoločnej poľnohospodárskej politike, december 2006.

[4] Ú. v. EÚ L 236, 30.9.2006, s. 71. Ú. v. EÚ L 238, 10.10.2007, s. 9.

[5] Ú. v. EÚ L 322, 7.12.2007, s. 1.

[6] Ú. v. EÚ L 76, 19.3.2008, s. 28.

[7] KOM(2007) 372 v konečnom znení, 4.7.2007.

[8] KOM(2007) 17 v konečnom znení, 24.1.2007.

[9] KOM(2007) 722 v konečnom znení, 20.11.2007.

[10] KOM(2008) 306 v konečnom znení, 20.5.2008.

[11] KOM(2007) 279 v konečnom znení, 30.5.2007.

--------------------------------------------------